Document ID: 31980R0203

ΚΑΝΟΝΙΣΜΟΣ (ΕΟΚ) αριθ. 203/80 ΤΗΣ ΕΠΙΤΡΟΠΗΣ της 30ής Ιανουαρίου 1980 περί δευτέρας τροποποιήσεως του κανονισμού (ΕΟΚ) αριθ. 2044/75 όσον αφορά το πιστοποιητικό εξαγωγής για το βούτυρο, το "butter oil" και το αποκορυφωμένο γάλα εις κόνιν και περί τροποποιήσεως του κανονισμού (ΕΟΚ) αριθ. 210/69
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1761/78(2), και ιδίως τα άρθρα 13 παράγραφος 3 και 17 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2044/75 της Επιτροπής της 25ης Ιουλίου 1975 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος του εκ των προτέρων καθορισμού των επιστροφών στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 2188/79 (4), προβλέπει, στο άρθρο 2, ιδίως ότι για κάθε εξαγωγή βουτύρου είναι αναγκαία η υποβολή πιστοποιητικού εξαγωγής και στο άρθρο 3 παράγραφος 3, ότι τα πιστοποιητικά εξαγωγής για το βούτυρο που περιέχουν τον εκ των προτέρων καθορισμό της επιστροφής εκδίδονται την τρίτη εργάσιμη ημέρα μετά από την ημέρα υποβολής της αιτήσεως, εφ' όσον δεν ελήφθησαν ειδικά μέτρα κατά τη διάρκεια αυτής της προθεσμίας-
ότι, στην παρούσα κατάσταση, είναι αναγκαίο να επεκταθεί η εφαρμογή αυτών των ειδικών κανόνων στο butter oil και στο αποκορυφωμένο γάλα εις κόνιν, για να είναι δυνατή παράλληλα η εκ του πλησίον παρακολούθηση της εξελίξεως των εξαγωγών των προϊόντων αυτών- ότι εξάλλου αποδεικνύεται σκόπιμη η παράταση της προθεσμίας εκδόσεως του πιστοποιητικού που προβλέπεται στο προαναφερόμενο άρθρο 3 παράγραφος 3, από τρεις σε πέντε εργάσιμες ημέρες και ο προσδιορισμός της ημέρας από την οποία, στην περίπτωση αυτή, πρέπει να υπολογίζεται η διάρκεια ισχύος του πιστοποιητικού-
ότι πρέπει, κατά συνέπεια, όσον αφορά τις σχετικές ανακοινώσεις που πρέπει να παρέχουν τα Κράτη Μέλη, να υιοθετηθεί ο κανονισμός (ΕΟΚ) αριθ. 210/69 της Επιτροπής της 31ης Ιανουαρίου 1969 περί των ανακοινώσεων μεταξύ των Κρατών Μελών και της Επιτροπής στον τομέα του γάλακτος και των γαλακτοκομικών προϊόντων (5), όπως τροποποιήθηκε τελευταία από τον κανονισμό (ΕΟΚ) αριθ. 2188/79-
ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διετύπωσε γνώμη εντός της προθεσμίας που έχει ταχθεί από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2044/75 τροποποιείται ως εξής:
1. Το άρθρο 2 παράγραφος 3 αντικαθίσταται από το ακόλουθο κείμενο:
"3. Εξάλλου, στην περίπτωση που δεν καθορίζεται εκ των προτέρων η επιστροφή, η εξαγωγή εκτός της Κοινότητος των προϊόντων των διακρίσεων 04.02 A II β) 1 και 04.02 B I β) 2 αα), καθώς και της κλασεως 04.03 του Κοινού Δασμολογίου υπόκειται επίσης στην υποβολή πιστοποιητικού εξαγωγής."
2. Το άρθρο 3 παράγραφος 3 πρώτο εδάφιο αντικαθίσταται από το ακόλουθο κείμενο:
"3. Τα πιστοποιητικά εξαγωγής για τα προϊόντα των διακρίσεων 04.02 A II β) 1 και 04.02 B I β) 2 αα) καθώς και της κλάσεως 04.03 του Κοινού Δασμολογίου εκδίδονται την πέμπτη εργάσιμη ημέρα μετά από την ημέρα υποβολής της αιτήσεως, εφ' όσον δεν ελήφθησαν ειδικά μέτρα κατά τη διάρκεια αυτής της προθεσμίας."
3. Το ακόλουθο εδάφιο προστίθεται στο άρθρο 4 παράγραφος 2:
"Όσον αφορά το πιστοποιητικό εξαγωγής που εκδόθηκε σύμφωνα με το άρθρο 3 παράγραφος 3 πρώτο εδάφιο, η διάρκεια ισχύος υπολογίζεται από την ημέρα της πραγματικής παραδόσεως."
Άρθρο 2
Στο άρθρο 6 παράγραφος 1 τελευταίο εδάφιο του κανονισμού (ΕΟΚ) αριθ. 210/69 οι λέξεις "πιστοποιητικά εξαγωγής για το βούτυρο της διακρίσεως 04.03 A" αντικαθίστανται από τις λέξεις "πιστοποιητικά εξαγωγής για τα προϊόντα των διακρίσεων 04.02 A II β) 1 και 04.02 B I β) 2 αα), καθώς και της κλάσεως 04.03 το2υ Κοινού Δασμολογίου."
Άρθρο 3
Ο παρών κανονισμός αρχίζει να ισχύει την 2α Φεβρουαρίου 1980.
Εν τούτοις, οι διατάξεις που αναγράφονται στο άρθρο 1 σημείο 1 εφαρμόζονται από την 9η Φεβρουαρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 30 Ιανουαρίου 1980.

Labels: 3
17